Heimilisleg gisting og veitingaþjónusta á Þórshöfn Þetta byrjaði allt í desember 1999 þegar við ; Karen Rut Konráðsdóttir og Ólafur Birgir Vigfússon festum kaup á íbúðarhúsinu að Langanesvegi 12 , kallað Lyngholt . Húsið var á árum áður í eigu fjölskyldu Karenar , en foreldar móður hennar byggðu það árið 1958 . Karen og Ólafur búa að Syðra-Álandi í Þistilfirði þar sem þau reka sauðfjárbú og eiga þau 3 dætur og starfa tvær þeirra við reksturinn með einum eða öðrum hætti . Nú 20 árum síðar hefur reksturinn vafið upp á sig og þá aðallega síðustu tvö árin eða svo . Í heildina er komið gistirými fyrir 30 manns . Gistihúsin eru orðin 5 talsins og er þá nýjasta fjárfestingin talin með , íbúðarhúsið að Langanesvegi 10 , kallað Bjarg . Vonir standa til að hægt verði að taka a.m.k. hluta þess í notkun vorið 2020 . Veitingahluti rekstursins fer stækkandi en Lyngholt hefur undanfarin 8 ár eða svo séð um rekstur skólamötuneytisins fyrir bæði grunn - og leikskólana á Þórshöfn og er þar að öllu jöfnu eldað fyrir ca 100 börn og kennara í hádeginu . Í desember sl. tók Lyngholt svo við rekstri söluskála N1 á Þórshöfn en þar er framreiddur heimilismatur í hádeginu alla virka daga og skálinn hefur tekið að sér veitingasölu á hinum ýmsu viðburðum . Aðeins um húsin : LYNGHOLT er á tveimur hæðum og þar eru 6 svefnherbergi , mismunandi að stærð og útliti , samtals með gistirými fyrir 12 manns . Gestir hafa aðgang að eldhúsi , stofu og þvottahúsi , þráðlaust internet og sjónvarp á öllum herbergjum . Herbergin deilda þremur snyrtingum með sturtu . Gerðar hafa verið miklar endurbætur á húsnæðinu undanfarin ár og má segja að það sé nú orðið full uppgert . KLETTUR var opnaður 2013 , það er gistirými á annarri hæð að Eyrarvegi 2 á Þórshöfn . Þar eru 6 herbergi eða samtals rúm fyrir 10 manns , 2 snyrtingar og þvottahús , sjónvarp í setustofu og á öllum herbergjum , þráðlaust internet og góð eldunaraðstaða . ÞÓRSHAMAR er tveggja hæða lítið og krúttlegt hús að Fjarðarvegi 12 með gistirými fyrir allt að 6 manns , tvö tveggja manna svefnherbergi og svefnsófi í stofunni . Í húsinu er fullbúið eldhús , baðherbergi með þvottavél , garðhúsgögn og grill á veröndinni og úr sólstofunni er einstakt útsýni yfir hafnarsvæðið á Þórshöfn . HELLIR er nýjasta og án efa glæsilegasta gistirýmið . Húsið er staðsett á milli Lyngholts og Bjargs , það er 27 m 2 á stærð og er tilvalið fyrir par að dvelja í . Þar er 160cm rúm , eldhúskrókur með því helsta sem þarf til eldamennsku og rúmgóð snyrting . Til greina kemur að leigja húsið í langtímaleigu yfir vetrartímann , hafið samband fyrir frekari upplýsingar . Karen Rut Konráðsdóttir Sími : 468 1238 , 897 5064 E-mail : lyngholt@lyngholt.is Við erum líka á facebook , þar eru fleiri myndir og fróðleikur .